હા, મને ખબર છે કે આ એક ખતરનાક ઇન્ડસ્ટ્રી છે. અહીં ચડતા સૂરજને જ પ્રણામ કરવામાં આવે છે. તમારા પેરન્ટ્સ, મિત્રો અને તમે જેને ચાહો છો એ જ તમારા સાચા સાથીદારો છે. આ અટેન્શનના નશામાં ચૂર થનારા પણ ઘણા છે, પણ હકીકતથી દૂર જવામાં કોઈ ફાયદો નથી. મેં મારા પપ્પાનું સ્ટારડમ જોયું છે. તેઓ ૩૦ વર્ષ માટે ટોચ પર હતા અને પછી ઘરે બેસીને વિચારતા કે એ બધો સમય ક્યાં જતો રહ્યો? એમાંથી બહાર આવવું ઘણું અઘરું છે, પણ ડૅડ ફિલ્મો માટે ઘણું પૅશન ધરાવે છે અને એટલે જ આજે સારી ફિલ્મમાં નાના રોલ માટે પણ ના નથી પાડતા.